पहली बार इन्हें इंडिया लेकर आया, रूसी हथियारों से ध्यान भटकाने की कोशिश
Lord Hanuman Returns to HAL's HLFT-42 Model - A Look at the Significance and Impact । शो में यूं तो दुनिया भर के विदेशी विमान शामिल हुए। लेकिन, इनमें सबसे ज्यादा सुर्खियां बटोरी अमेरिका में बने F-35 फाइटर जेट ने।
भारत में 13 फरवरी को बेंगलुरू में शुरू हुआ एयरो इंडिया आज यानी शुक्रवार को खत्म हो रहा है। शो में यूं तो दुनिया भर के विदेशी विमान शामिल हुए। लेकिन, इनमें सबसे ज्यादा सुर्खियां बटोरी अमेरिका में बने F-35 फाइटर जेट ने।
दरअसल पहली बार अमेरिकी F-35 फाइटर भारत आए थे। एक्सपर्ट्स का मानना है कि भारत को रिझाने के लिए अमेरिका की ये एक छोटी सी कोशिश थी।
27 साल में पहली बार अमेरिका ने बड़ी डेलीगेशन भारत भेजी
रॉयटर्स की रिपोर्ट के मुताबिक 27 साल के इतिहास में भारत के एयरो इंडिया शो के लिए अमेरिका ने अपने सबसे ज्यादा डेलीगेट्स भेजे। जिससे पता चलता है कि अमेरिका के लिए भारत कितना अहम होता जा रहा है।
जबकि इस दौरान रूस के काफी कम डेलीगेट्स ही भारत आए। जबकि पहले ऐसा नहीं होता था, रूसी एक्सपोर्टर रोसोबोरोना एक्सपोर्ट एयरो शो में सेंटर स्टेज पर रहता था। रिपोर्ट के मुताबिक अमेरिका हथियारों की खरीद के मामले में भारत की रूस पर निर्भरता को खत्म करना चाहता है। इसी के चलते वो भारत को F-35 फाइटर जेट से रिझाने की कोशिश कर रहा है।
F-35 के जरिए भारत को अहम बताने की कोशिश
एयर फोर्स के सोर्स के मुताबिक भारत फिलहाल के लिए F-35 खरीदने पर विचार नहीं कर रहा है। वहीं डिफेंस एनालिस्ट अंगद सिंह ने बताया कि अमेरिका F-35 जेट बेचने के लिए नहीं बल्कि इसके जरिए भारत को उसकी अहमियत दिखाने के लिए इन्हें एयरो इंडिया में लेकर आया है।
US आसानी से किसी देश को F-35 जेट नहीं देता है। वहीं जब अमेरिकी दूतावास में रियर एडमिरल माइकल एल बेकर से पूछा गया कि क्या वो ये फाइटर जेट भारत को ऑफर करेंगे? तो इस पर उन्होंने कहा कि भारत ये इन्हें खरीदने के विचार के शुरूआती स्टेज पर है।
पिछले 6 सालों में भारत-अमेरिका के बीच हुई 49 हजार करोड़ रुपए की डील
पिछले 6 सालों में भारत और अमेरिका के बीच हथियारों को लेकर 49 हजार करोड़ रुपए की डील हुई है। जिसके तहत भारत को अपाचे हेलिकॉप्टर, चिनकूक, MH-60 हेलिकॉप्टर, मिसाइल्स, एयर डिफेंस सिस्टम, नेवल गन और P-81 पोसेडोन सर्विलांस एयरक्राफ्ट शामिल हैं।
रूस से हथियार खरीदने में भारत पहले नंबर पर
एक तरफ जहां अमेरिका और भारत के बीच 6 सालों में 49 हजार करोड़ की डिफेंस डील हुई। जबकि रूस से पिछले पांच सालों में भारत ने 1 लाख करोड़ रुपए के हथियार खरीदे हैं। रूस से हथियार खरीदने के मामले में भारत पूरी दुनिया में पहले नंबर पर है। रूस की सरकारी न्यूज एजेंसी ने रविवार को यह दावा किया था।
एजेंसी ने यह भी बताया था कि रूस के 20 फीसदी हथियारों को भारत अकेला ही खरीद रहा है। यूक्रेन जंग के कारण रूस पर लगी पाबंदियों का भी दोनों देशों में होने वाली हथियारों की खरीद पर असर नहीं पड़ा।